**ПРОЕКТ НА Д О Г О В О Р**

 Днес,  **……………………** год., в гр. Свиленград, между:

**1. Община ………**, адрес: гр. ……….., ул. „……….” ……., БУЛСТАТ ……….., представлявана от ………. – Кмет на Община ………., наричана по-долу за краткост “**ВЪЗЛОЖИТЕЛ”,** от една страна,

и

**2. ……………………………,**  със седалище и адрес на управление: …..…………………………, ЕИК/БУЛСТАТ ……………., представлявано от …………………………….., в качеството му на ………………………………., наричан по-долу за краткост “**ИЗПЪЛНИТЕЛ**”, от друга страна,

се сключи настоящият договор за следното:

1. **ПРЕДМЕТ НА ДОГОВОРА.**

**Чл. 1. (1)** **ВЪЗЛОЖИТЕЛЯ**Т възлага, а **ИЗПЪЛНИТЕЛЯТ** приема да извърши срещу възнаграждение дейностите, предмет на обществената поръчка с наименование **“Подмяна на водопроводна мрежа в град Свиленград - изготвяне на работни проекти, строителство и осъществяване на авторски надзор“.**

**(2) ИЗПЪЛНИТЕЛЯТ** ще извърши:

* 1. Преглед и анализ на наличната проектна документация за планираните дейности, както и привеждането в съответствие с действащите български норми за проектиране и строителство, ЗУТ и подзаконовите нормативни актове по прилагането му;
	2. Изготвяне на инвестиционни проекти във фаза „работен проект“, съгласно изискванията на Наредба № 4 от 21.05.2001 г. за обхвата и съдържанието на инвестиционните проекти, ЗУТ и подзаконовите нормативни актове по прилагането му;
	3. Съгласуване на проектите с всички контролни органи, експлоатационни дружества и институции съгласно изискванията на нормативната база, при упълномощаване от Възложителя за тези действия;
	4. Получаване на всички необходими становища и разрешения съгласно българското законодателство;
	5. Получаване на разрешение за строеж, въз основа на одобрен работен проект в съответствие с чл. 148 от ЗУТ, съгласно чл. 152, ал. 2 от ЗУТ и законосъобразно започване на строителството;
	6. Извършване на строително-монтажни работи за обекта предмет на дотовора**.**
	7. Осъществяване на авторски надзор по ЗУТ, технически решения, доработки на проекта, технологичен контрол и съдействие при въвеждане на обекта в експлоатация;
	8. Изготвяне на екзекутивна документация и кадастрални заснемания на целия обект съгласно чл. 52 от Закона за кадастъра и имотния регистър.

**(3)** **ИЗПЪЛНИТЕЛЯТ** ще извършиизброените в ал. 2 дейности, които са свързани с изграждането на обекта и представляват условие, следствие или допълнение към него, включващо:

* 1. Проектиране във фаза работен проект при спазване на изискванията съгласно Техническата спецификация, и работен график за изпълнение на дейностите (Линеен календарен график). Проектът ще бъде изготвен от квалифицирани проектанти, посочени в офертата на **ИЗПЪЛНИТЕЛЯ;**
	2. Съдействие за съгласуване и утвърждаване на проектните решения със заинтересованите организации и компетентни ведомства за целите на одобряване им, при упълномощаване от страна на Възложителя за тези действия.
	3. Точните количества ще бъдат посочени в изготвения работен проект и КСС към него, които ще станат неизменна част от настоящия договор. Стойностите за СМР в КСС към работния проект не могат да надвишават стойността за СМР от ценовата оферта. Работата ще се извършва по одобрената от **ВЪЗЛОЖИТЕЛЯ** оферта на **ИЗПЪЛНИТЕЛЯ**, в съответствие с документацията за участие в процедурата;
	4. Започването на строителните работи ще се извърши след влизане в сила на строителното Разрешение и след откриване на строителна площадка;
	5. **ИЗПЪЛНИТЕЛЯТ** е и „строител” по смисъла на ЗУТ и е физическо или юридическо лице, включващо в състава си физически лица, притежаващи необходимата техническа правоспособност, което по писмен договор с **ВЪЗЛОЖИТЕЛЯ** изпълнява строежа в съответствие с издадените строителни книжа;
	6. Отстраняване на недостатъците, установени при предаването на СМР, въвеждането му в експлоатация.

**(4)** При проектирането и изпълнение на строително-монтажните работи (СМР), **ИЗПЪЛНИТЕЛЯТ** е длъжен да спазва изискванията на Закона за устройството на територията, Наредба № 3 от 31.07.2003 г. за съставяне на актове и протоколи по време на строителството, Наредба 2 от 2004г. за минималните изисквания за здравословни и безопасни условия на труд при извършване на строителни и монтажни работи, , както и всички други действащи нормативни актове в Република България, приложими към дейностите, предмет на този договор.

1. **СРОК НА ДОГОВОРА.**

**Чл. 2. (1) Общият с**рок за изпълнение на дейностите по договора е съгласно офертата на **ИЗПЪЛНИТЕЛЯ**, а именно ………(……..) календарни дни, който включва срокове по дейности, както следва:

* + 1. **Срок за изготвяне и предаване на работен проект –** съгласно офертата на **ИЗПЪЛНИТЕЛЯ**, а именно ………(……..) календарни дни, и започва да тече от датата на получено от **ИЗПЪЛНИТЕЛЯ на** Уведомително писмо**,** изпратено от **ВЪЗЛОЖИТЕЛЯ,** за осигурено финансиране на обекта предмет на настоящия договор.
		2. Срок **за изпълнение на строителството**– съгласно офертата на **ИЗПЪЛНИТЕЛЯ,** а именно ………(……..) календарни дни, и започва да тече от датата на откриване на строителна площадка и определяне на строителна линия и ниво и приключва с подписване на Акт Образец 15.
		3. **Срок за осъществяване на авторски надзор** – през целия срок за изпълнение на строително-монтажните работи, и започва да тече от датата на откриване на строителна площадка и приключва с подписване на Акт Образец 15.

**(2)** Срокът по ал. 1 спира да тече през времето от предаване на проекта до приемането и одобрението му по надлежния ред и откриване на строителна площадка.

**(3)** В срока по ал. 1 не се включва необходимото време за съгласуване на проектите и получаване на разрешение за строеж.

**(4)** При спиране на строителството по нареждане на общински или държавен орган, както и по обективни причини, за които **ИЗПЪЛНИТЕЛЯТ** няма вина, срокът по ал. 1 се удължава съответно с периода на спирането след подписване на Акт образец 10 за установяване състоянието на строежа при спиране на строителството, съгласно Наредба № 3 от 31 юли 2003г. за съставяне на актове и протоколи по време на строителството.

**(5)** В случай че за изпълнението на обекта, предмет на настоящия договор, не бъдат осигурени финансови средства в срок до 3 (три) месеца от подписването на настоящия договор, всяка от страните може да поиска прекратяване на договора без предизвестие. В този случай Възложителят не дължи никакви неустойки, като на Изпълнителя се възстановява внесената гаранция за изпълнение.

1. **ЦЕНИ И НАЧИН НА ПЛАЩАНЕ.**

**Чл. 3. (1)** Цената за изпълнение на Договора, дължима от **ВЪЗЛОЖИТЕЛЯ** на **ИЗПЪЛНИТЕЛЯ** е в размер на **… лв. (….)** [***посочва се в съответствие с Ценовата оферта***] лв. без ДДС и е в размер на**… лв. (….) с** ДДС., съгласно направеното Ценово предложение, неразделна част от договора, разпределени както следва:

* **За изготвяне на работни проекти – … лв. (….) без ДДС, съответно … лв. (….) с ДДС;**
* **За извършване на строително монтажни работи (СМР) – … лв. (….) без ДДС, съответно … лв. (….) с ДДС;**
* **За осъществяване на авторски надзор – – … лв. (….) без ДДС, съответно … лв. (….) с ДДС;**

**(2)** Цената включва всички разходи на **ИЗПЪЛНИТЕЛЯ** необходими за извършване на дейностите по чл. 1, ал. 2.

**(3)** Стойностите, посочени в Количествено - стойностната сметка към работния проект, са окончателни и не се променят при промени в цените на труда, Строителните продукти, Оборудването и др., освен в случаите предвидени в Закона за обществени поръчки;

**Чл. 4 (1)** Плащанията по договора ще се извършат по следния начин:

* + 1. Плащането за изработване на работния проект ще се извърши в 20 - дневен срок след предаване на изработен работен проект, приет от **ВЪЗЛОЖИТЕЛЯ** с двустранен приемо-предавателен протокол без възражения по изпълнението и издадена и предадена фактура от страна на **ИЗПЪЛНИТЕЛЯ**;
		2. Авансово плащане за СМР в размер на 30% /тридесет процента/ от стойността на строително-монтажните работи, платимо в 20 - дневен срок след получаване на средства в сметката на Община Свиленград от финансиращата организация, и надлежно издадена и представена фактура от страна на **ИЗПЪЛНИТЕЛЯ**;
		3. Междинни плащания за изпълнение на СМР - до 80 % от стойността на строително-монтажните работи, платими в срок до 20 /двадесет/ дни след получаване на средства в сметката на Община Свиленград от финансиращата организация, приемане на извършените работи и подписване на констативен протокол за действително извършените*,* съгласно Наредба №3 от 31.07.2003г. и представена фактура;
		4. Окончателно плащане за изпълнени СМР, платимо в 20 - дневен срок след получаване на средства в сметката на Община Свиленград от финансиращата организация, приемане на обекта с подписването на Протокол Образец 15 и след надлежно издадена и предадена фактура от страна на **ИЗПЪЛНИТЕЛЯ**;
		5. Плащането на стойността на авторския надзор ще се извърши до 20 /двадесет/ календарни дни след подписване и представяне на подписване на Акт Образец 15, екзекутивна документация, приемно - предавателен протокол за действително извършени и подлежащи на заплащане на услуги по осъществен авторски надзор на обекта, подписани от страните, и оригинална фактура за окончателната стойност на дължимата сума и съгласно клаузите договора.

**(2)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** за реално извършени дейности предмет на настощия договор, до размера на сумата по договора.

**(3) ВЪЗЛОЖИТЕЛЯТ** заплаща на **ИЗПЪЛНИТЕЛЯ** за извършени СМР до размера на сумата за изпълнение на СМР, съгласно настоящия договор, въз основа на протоколи за извършени и подлежащи на заплащане видове СМР, съответсващи като съдържание на КСС към работния проект, която ще бъде приета и одобрена от **ВЪЗЛОЖИТЕЛЯ**. За завършени и подлежащи на разплащане ще се считат само тези видове работи, които са приети от инвеститорския контрол и строителния надзор и са отразени в съответния протокол.

**(4)** Подлежащите на възстановяване от **ИЗПЪЛНИТЕЛЯ** лихви, глоби и неустойки, следва да се превеждат по банкова сметка на **ВЪЗЛОЖИТЕЛЯ** Община Свиленград:

**IBAN: ..........., BIC: ............, БАНКА: ........., Титуляр: Община Свиленград**

**(5)** Преди плащане **ВЪЗЛОЖИТЕЛЯТ** извършва 100 % документална проверка и проверка по места на изпълнение за удостоверяване извършването на заявените за плащане работи.

**(6)** Във всички издадени от **ИЗПЪЛНИТЕЛЯ** разходо - оправдателни документи трябва да е посочен следният текст: *“Подмяна на водопроводна мрежа в град Свиленград - изготвяне на работни проекти, строителство и осъществяване на авторски надзор“.*

**(7)** **ВЪЗЛОЖИТЕЛЯТ** залаща сумите по Договора по банков път на сметката на **ИЗПЪЛНИТЕЛЯ**:

**IBAN: ..........., BIC: ............, БАНКА: ........., Титуляр: .........**

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ.**

**Чл. 5.** **(1)** **ИЗПЪЛНИТЕЛЯТ** е длъжен да изпълни качествено и в уговорения срок възложените му работи, като организира и координира цялостния процес на изпълнение на дейностите предмет на договора, в съответствие с:

* Офертата с приложенията към нея;
* Действащата нормативна уредба;
* Действащи норми по здравословни условия на труд;
* Документацията, предоставена от **ВЪЗЛОЖИТЕЛЯ**;

**(2)** **ИЗПЪЛНИТЕЛЯТ** е длъжен да извърши, в съответствие с клаузите на договора, изцяло СМР до приемането на обекта от **ВЪЗЛОЖИТЕЛЯ** с Акт/Протокол/ Образец 15. Той е длъжен да изпълни и завърши работите, и да отстрани всякакви дефекти по тях. Да осигури всичко свързано с персонал, материали, съоръжения, екипировка и всички други позиции, изисквани в и за такова строителство, независимо дали са от временен, или постоянен характер, изпълнение, завършване и отстраняване на дефекти, така както са посочени в договора или може с основание да се сметнат за произтичащи от него.

**(3)** Броят на специалистите и работниците, назначени от **ИЗПЪЛНИТЕЛЯ** трябва да е достатъчен, и всеки от тях трябва да има необходимата квалификация, за да се гарантира навременно и качествено изпълнение на работите. **ИЗПЪЛНИТЕЛЯТ** е длъжен да подмени незабавно всички лица, които възпрепятстват правилното изпълнение на работите. **ИЗПЪЛНИТЕЛЯТ** прави самостоятелен подбор на целия персонал и работниците. Той се съобразява с всички трудови закони, отнасящи се до неговите служители, плаща им надлежно и им позволява да ползват своите законни права.

**Чл. 6**. **(1)** Извършените строителни дейности и работи трябва да отговарят на изискванията на нормативната уредба и техническите спецификации.

**(2)** **ИЗПЪЛНИТЕЛЯТ** е длъжен да извърши строително-монтажните работи със свои материали и при неизпълнение не може да се позовава на липсата на тези материали.

**(3)** Вложените стоки и материали да са качествени и придружени със сертификат за качество в съответствие със съществените изисквания към строежите. Използването на употребявани(стари) и/или рециклирани материали, оборудване и други за целите на изпълнение на договора е недопустимо.

**(4)** Качеството на изпълнение, детайлите и материалите трябва да съответстват на спецификациите, чертежите и други изисквания в проекта.

**Чл. 7.** Ако **ИЗПЪЛНИТЕЛЯТ** е смесено дружество или обединение/консорциум от две или повече лица, те всички заедно и поотделно са отговорни за изпълнението на договора като определят едно лице, което да представлява обединението/консорциума при изпълнението на договора. Не се допускат промени в състава на обединението след подписване на договора.

**Чл. 8.** **(1)** Работата на обекта се контролира от самия **ИЗПЪЛНИТЕЛ** и от определен негов представител, който да извършва тази дейност - Ръководител проект. Ръководителят на проекта има пълното право да взима всякакво решение, необходимо за извършване на работата, както и да получава и изпълнява административни заповеди.

**(2)** Във всички случаи, **ИЗПЪЛНИТЕЛЯТ** носи отговорността за успешното изпълнение на работите, включително, че неговите служители и работници спазват нормативните изисквания и изискванията по изпълнението, регламентирани с настоящия договор и документацията към него.

**(3)** **ИЗПЪЛНИТЕЛЯТ** има право да забранява достъп до площадката на всички лица, които не са ангажирани в работа по договора, с изключение на лица представители на **ВЪЗЛОЖИТЕЛЯ** и на съответни контролни органи.

**(4)** **ИЗПЪЛНИТЕЛЯТ** е длъжен да гарантира охраната на площадката през цялото време на изпълнението и е отговорен за взимане на необходимите мерки в интерес на свои служители, представители на **ВЪЗЛОЖИТЕЛЯ** и трети страни, за да предотврати всякакви загуби или произшествия, които могат да възникнат при извършване на работата.

**(5)** **ИЗПЪЛНИТЕЛЯТ** трябва да предприеме на своя отговорност, и за своя сметка, всички съществени мерки за намаляване на затрудненията на местното население. Той е отговорен за доставка и поддържане за своя сметка на защитни ограждания и охрана на съоръжения, които са необходими за правилното изпълнение на работата.

**(6)** На своя отговорност и за своя сметка, **ИЗПЪЛНИТЕЛЯТ** е длъжен да вземе всички предпазни мерки, изисквани от добрата строителна практика и преобладаващите условия за опазване на съседни имоти с цел да избегне възможността да се причинят необичайни смущения в тях.

**(7)** **ИЗПЪЛНИТЕЛЯТ** е длъжен да предприеме всички необходими мерки, така че работата му да не нанася щети или да не затруднява трафика.

**(8)** Когато при извършване на работа **ИЗПЪЛНИТЕЛЯТ** попадне на репери, указващи наличие на подземни кабели, тръбопроводи и инсталации, той трябва да запази положението на тези репери, или да ги върне на тяхното място, ако се е наложило временно да ги премести. Такива операции изискват предварително одобрение и съгласуване със съответната институция или специализирана администрация.

**(9)** Когато има опасение, че някоя извършвана на площадката дейност може да причини затруднение на предприятие за комунални услуги или да му нанесе щети, **ИЗПЪЛНИТЕЛЯТ** е длъжен незабавно да уведоми писмено **ВЪЗЛОЖИТЕЛЯ**, предвиждайки необходимия период от време за своевременно взимане на подходящи мерки, осигуряващи нормално продължаване на работата.

**(10)** Всички санкции, наложени от общински и държавни органи, във връзка със строителството, които се дължат на виновното поведение на **ИЗПЪЛНИТЕЛЯ** са за негова сметка. Всички вреди, нанесени на трети лица при изпълнение на строителството се заплащат от **ИЗПЪЛНИТЕЛЯ**.

**(11)** **ИЗПЪЛНИТЕЛЯТ** се задължава да:

1. Осигурява достъп за извършване проверки на място от страна на **ВЪЗЛОЖИТЕЛЯ**, включително да осигури присъствието на негов представител, както и да съдейства при взимане на проби, извършване на замервания, набиране на снимков материал, да осигури достъп до обекта и цялата документация, свързана с изпълнението на поръчката;
2. Информира **ВЪЗЛОЖИТЕЛЯ** /или неговия представител/ за възникнали проблеми при изпълнение на проекта и за предприетите мерки за тяхното решаване;
3. Спазва изискванията за съхраняване на документацията и размножаването й по проекта.
4. **ИЗПЪЛНИТЕЛЯТ** изпълнява задълженията си самостоятелно или с подизпълнител. При ползване на подизпълнител ИЗПЪЛНИТЕЛЯТ е длъжен да спазва разпоредбите на чл. 66 от Закона за обществени поръчки. ИЗПЪЛНИТЕЛЯТ се задължава да сключи договор за подизпълнение, ако е обявил в офертата си ползването на подизпълнители.

**Чл. 9.** **ИЗПЪЛНИТЕЛЯТ** има право:

1. Да иска от **ВЪЗЛОЖИТЕЛЯ** съдействие за изпълнение на възложените по договора работи.

2. Да иска от **ВЪЗЛОЖИТЕЛЯ** приемане на възложените по договора работи.

3. Да получи съответното възнаграждение за изпълнение на дейностите по настоящия договор.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

**Чл. 10. ВЪЗЛОЖИТЕЛЯТ** е длъжен:

1. Да предостави на **ИЗПЪЛНИТЕЛЯ** всички налични документи, проекти и разрешителни /изходни данни/, позволяващи започването изпълнението на дейностите, предмет на поръчката.

2. Да изпрати Уведомително писмо към **ИЗПЪЛНИТЕЛЯ** за осигурено финансиране на обекта, предмет на настоящия договор.

3. Да окаже необходимото съдействие на **ИЗПЪЛНИТЕЛЯ** за изпълнение на възложените му работи.

4. Да приеме изработеното от **ИЗПЪЛНИТЕЛЯ**,ако то е извършено по реда и при условията на настоящия договор.

5. Да заплати на **ИЗПЪЛНИТЕЛЯ** извършените работи, съобразно уговорените срокове и начини.

**Чл. 11. ВЪЗЛОЖИТЕЛЯТ** има право:

1. Да оказва текущ контрол по изпълнението на работата. Контролът ще се осъществява от определени от **ВЪЗЛОЖИТЕЛЯ** длъжностни лица.

2. Да иска от **ИЗПЪЛНИТЕЛЯ** даизпълни възложената работа в срок и без отклонения от поръчката. **ВЪЗЛОЖИТЕЛЯТ** има право да изисква некачествено изпълнени работи да бъдат отстранени или поправени съгласно изискванията на проекта и нормативните документи, като допълнителните разходи в тези случаи са за сметка на **ИЗПЪЛНИТЕЛЯ**.

3. Да иска от **ИЗПЪЛНИТЕЛЯ** да му предаде изработеното.

1. **КОНТРОЛ. КАЧЕСТВО. ЗАСТРАХОВКИ.**

**Чл. 12. (1)** Извършването на СМР, както и всички Строителни продукти за извършването им, следва да бъдат по вид, качество и стандарт съгласно Проектната документация, Техническите спецификации, както и всички приложими Законови разпоредби.

**(2)** Контролът по изпълнението на строително-монтажните работи ще се осъществява от **ВЪЗЛОЖИТЕЛЯ**, в изпълнение на това му правомощие предписанията са задължителни за **ИЗПЪЛНИТЕЛЯ**, доколкото не пречат на неговата самостоятелност и не излизат извън рамките на поръчката.

**(3)** Преди започване на строежа, **ВЪЗЛОЖИТЕЛЯТ** е длъжен да осигури строителен надзор, като сключи договор с лицензирано /съответно регистрирано/ за това лице.

**(4)** Предписанията на лицето, упражняващо строителен надзор, вписани в дневника на строежа /заповедната книга/ са задължителни за **ИЗПЪЛНИТЕЛЯ**.

**(5)** **ИЗПЪЛНИТЕЛЯТ** гарантира качествено изпълнение на поръчката. В рамките на гаранционните срокове **ИЗПЪЛНИТЕЛЯТ** отстранява за своя сметка всички констатирани дефекти във връзка с изпълнените дейности по настоящия договор.

**Чл. 13.** **ИЗПЪЛНИТЕЛЯТ** представя валидна застрахователна полица на “Застраховка за професионална отговорност в строителството”, съгласно чл. 171 от ЗУТ и изискванията на Наредбата за условията и реда за задължително застраховане в проектирането и строителството или еквивалентна, към датата на сключване на договора.

1. **ПРИЕМАНЕ НА РАБОТА.**

**Чл. 14. (1) ИЗПЪЛНИТЕЛЯТ** е длъжен да завърши и предаде обекта, както и наличната документация в срок, който позволява подписване на Протокол образец 15 за приемане на обекта до изтичане на крайния срок на договора, посочен в чл. 2, ал. 1 отнастоящия договор.

**(2)** Договорът ще се счита изпълнен с подписване на Протокол образец 15 за предаване на обекта от **ИЗПЪЛНИТЕЛЯ** и приемането му от **ВЪЗЛОЖИТЕЛЯ**.

**Чл. 15. (1)** След завършване на всички включени в обхвата на договора дейности, **ИЗПЪЛНИТЕЛЯТ** отправя писмена покана до **ВЪЗЛОЖИТЕЛЯ** за приемане на извършената работа и съставяне на Констативен акт образец № 15 от Наредба № 3 от 31.07.2003 г

**(2)** **ВЪЗЛОЖИТЕЛЯТ**, **ИЗПЪЛНИТЕЛЯТ** и лицето, упражняващо строителен надзор, съставят констативен акт Образец 15, с който удостоверяват, че строежът е изпълнен съобразно одобрените проекти, заверената екзекутивна документация, /ако има такава/, изискванията към строежите по чл. 169, ал. 1 и 2 от ЗУТ и условията на сключения договор. Към този акт се прилагат и протоколите за успешно проведени изпитвания. С този акт се извършва и предаването на строежа от **ИЗПЪЛНИТЕЛЯ** на **ВЪЗЛОЖИТЕЛЯ**.

**(3)** При установяване на некачествено изпълнение на СМР или влагане на некачествени материали или несъответствие на изпълненото с договорените условия, **ВЪЗЛОЖИТЕЛЯТ** има право да иска поправянето им в даден от него подходящ срок, като разходите по отстраняване са за сметка на **ИЗПЪЛНИТЕЛЯ**.

1. **ГАРАНЦИОННИ УСЛОВИЯ.**

**Чл. 16. (1) ИЗПЪЛНИТЕЛЯТ** гарантира качеството на извършените строителни, монтажни работи със съответните актове и протоколи, съставени съгласно действащото законодателство, и поема задължението да отстранява появилите се дефекти и недостатъци по време на гаранционния срок.

**(2)** Страните уговарят гаранционни срокове за видовете строително монтажни работи, съгласно минималните гаранционни срокове по Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи.

**(3)** Гаранционният срок започва да тече от датата на въвеждане на обекта в експлоатация.

**(4)** **ИЗПЪЛНИТЕЛЯТ** се задължава да поправи всяка некачествена изпълнена работа, за която има надлежно съставен протокол за констатация, съгласно действащото законодателство, или констатирано договорно нарушение от лицата, извършващи контрол по строителството, определени от **ВЪЗЛОЖИТЕЛЯ**.

**(5)** Проявените дефекти и недостатъци се констатират с двустранен протокол, подписан от представители на двете страни, в който се посочват и сроковете за отстраняването им.

**Чл. 17.** В случай че **ИЗПЪЛНИТЕЛЯТ** не отстрани дефектите по предходната алинея, **ВЪЗЛОЖИТЕЛЯТ** има право да ги отстрани за сметка на ИЗПЪЛНИТЕЛЯ. Тази уговорка е независима от уговорените по-долу санкции и неустойки.

1. **ГАРАНЦИИ И ОБЕЗПЕЧЕНИЯ.**

**Чл. 18. (1)** Гаранцията за изпълнение на договора е в размер на 1% от стойността на договора или сумата от ……………. лева, която **ИЗПЪЛНИТЕЛЯТ** е внесъл по сметка на **ВЪЗЛОЖИТЕЛЯ**/ или е представил под формата на безусловна и неотменима банкова гаранция или е представил застраховка, която обезпечава изпълнението чрез покритие на отговорността на **ИЗПЪЛНИТЕЛЯ**.

**(2)** Гаранцията за изпълнение на договора служи, като обезпечение за **ВЪЗЛОЖИТЕЛЯ** и като обезщетение за вредите от неизпълнението му, като **ВЪЗЛОЖИТЕЛЯТ** може да иска обезщетение и за по-големи вреди.

**(3)** В случаите на усвояване на суми от гаранцията за изпълнение на договора **ИЗПЪЛНИТЕЛЯТ** е длъжен в срок до 10 работни дни да възстанови размера на гаранцията.

**(4)** При неизпълнение на задълженията от страна на **ИЗПЪЛНИТЕЛЯ** довели до разваляне на договора, **ВЪЗЛОЖИТЕЛЯТ** задържа гаранцията за изпълнение.

**(5)** **ВЪЗЛОЖИТЕЛЯТ** освобождава гаранцията за изпълнение на договора без да дължи лихви в срок до 30/тридесет/ работни дни след приемането на обекта с подписването на протокол образец 15.

**(6) ВЪЗЛОЖИТЕЛЯТ** задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

1. **НЕИЗПЪЛНЕНИЕ. ОТГОВОРНОСТ.**

**Чл. 19.** Изпълнителят отговаря за действията на трети лица, допуснати от него до обекта /без контролните органи/, като за свои действия.

**Чл. 20.** **(1)** При забава **ИЗПЪЛНИТЕЛЯТ** дължи неустойка в размер на 0,05% /нула цяло и нула пет процента/ от неизпълнението за всеки просрочен ден, но не повече от 30% от стойността на неизпълнението. **ВЪЗЛОЖИТЕЛЯТ** има право да задържи предявената неустойка от последното плащане по договора.

**Чл. 21.** При некачествено, неточно и/или частично извършване на СМР освен задължението за отстраняване на дефектите или изпълнение, съгласно настоящия договор. **ИЗПЪЛНИТЕЛЯТ** дължи и неустойки в размер на 10% (десет) процента от стойността на некачественото, неточното и/или частичното извършените СМР.

**Чл. 22.** При не изпълнение на този договор всяка от страните дължи обезщетение за причинените вреди, при условията на гражданското и търговското право.

**Чл. 23.** Неустойки по този договор се дължат независимо от прекратяването и развалянето му.

**Чл. 24.** Плащането на неустойките не освобождава страните от изпълнение на съответните задължения.

**Чл. 25.** Неустойките и санкциите по този договор до уговорения размер могат да се удържат от всяко едно от дължимите по договора плащания, както и от гаранцията за изпълнение.

1. **НЕПРЕДВИДЕНИ ОБСТОЯТЕЛСТВА.**

**Чл. 26**. Страните по договора не дължат обезщетение за претърпени вреди и пропуснати ползи, ако те са причинени в резултат на непредвидени обстоятелства.

**Чл. 27**. Непредвидени обстоятелства по смисъла на този договор са обстоятелства които са възникнали след сключването на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия.

**Чл. 28**. Страната, която не може да изпълни задължението си поради непредвидени обстоятелства, е длъжна в тридневен срок от настъпването им да уведоми другата страна в какво се състоят непредвидените обстоятелства и какви са възможните последици от тях. При неуведомяване в срок съответната страна дължи обезщетение за вреди.

**Чл. 29** **(1)** При спиране на строителството вследствие на непредвидени обстоятелства срокът за изпълнение се увеличава със срока на спирането. Спирането на изпълнението се оформя със съответни актове.

**(2)** Не са налице непредвидени обстоятелства, ако съответното събитие е вследствие на неположена грижа от страна на **ИЗПЪЛНИТЕЛЯ** или при полагане на дължимата грижа то може да бъде преодоляно.

**(3)** Ако непредвидените обстоятелства, съответно спирането по предходната алинея, продължи повече от 30 дни и няма признаци за скорошното й преустановяване, всяка от страните може да прекрати за в бъдеще договора, като писмено уведоми другата страна.

1. **ИЗМЕНЕНИЕ И ПРЕКРАТЯВАНЕ НА ДОГОВОРА.**

**Чл. 30. (1)** Страните по договора не могат да го изменят. Изменение се допуска по изключение в случаите в ЗОП.

**Чл. 31.** **(1)** Страните по този договор могат да го прекратят преди изтичане на срока:

1. По взаимно съгласие между тях, изразено в писмена форма;

**(2)** **ВЪЗЛОЖИТЕЛЯТ** има право едностранно да прекрати Договора, с отправянето на писмено предизвестие до **ИЗПЪЛНИТЕЛЯ** с предупреждение, че след изтичането на допълнително предоставен в предупреждението подходящ срок за изпълнение, ще счита Договорът за прекратен, в следните случаи:

1. При забава на **ИЗПЪЛНИТЕЛЯ** в изпълнението на задълженията си по чл. 15, ал. 3 за отстраняване на несъответствия и/или некачествени материали с повече от 10 (десет) работни дни;

2. При неизпълнение на задължението по чл. 15, ал. 3 в срока, определен от **ВЪЗЛОЖИТЕЛЯ**.

**(3)** **ВЪЗЛОЖИТЕЛЯТ** има право едностранно да прекрати Договора, с отправянето на писмено уведомление без предизвестие до **ИЗПЪЛНИТЕЛЯ**, без да предоставя на последния допълнителен подходящ срок за изпълнение на съответното договорно задължение, в следните случаи:

1. Ако е налице системно неизпълнение от страна на **ИЗПЪЛНИТЕЛЯ**. Системно неизпълнение е налице, когато за едно и също задължение по договора е констатирано неточно изпълнение два или повече пъти, независимо от срока между отделните неизпълнения;

2. При неизпълнение на което и да е задължение на **ИЗПЪЛНИТЕЛЯ** по този Договор.

**(4)** В случай че за изпълнението на обекта, предмет на настоящия договор, не бъдат осигурени финансови средства в срок до 3 (три) месеца от подписването на настоящия договор, всяка от страните може да поиска прекратяване на договора без предизвестие.

**(5)** Действието на този договор се прекратява:

1. с изпълнение на всички задължения по договора;

2. при настъпване на обективна невъзможност за изпълнение на възложената работа.

3. с писмено уведомление до **ИЗПЪЛНИТЕЛЯ**, ако в резултат на обстоятелства, възникнали след сключването на Договора, **ВЪЗЛОЖИТЕЛЯТ** не е в състояние да изпълни своите задължения.

4. когато са настъпили съществени промени във финансирането на обществената поръчка, предмет на договора, извън правомощията на **ВЪЗЛОЖИТЕЛЯ**, които той не е могъл да предизвика, да предвиди и/или предотврати, с писмено уведомление, веднага след настъпване на обстоятелствата;

5. По реда на чл.118, ал.1 от ЗОП;

**(6)** ВЪЗЛОЖИТЕЛЯТ има право да развали договора, без да дължи каквато и да е неустойка и без да отправя покана за доброволно изпълнение по смисъла на чл. 87 от ЗЗД.

**(7)** ВЪЗЛОЖИТЕЛЯТ има право да развали договора, без да дължи каквато и да е неустойка, когато **ИЗПЪЛНИТЕЛЯТ** бъде обявен в неплатежоспособност или когато бъде открита процедура за обявяване в несъстоятелност или ликвидация.

**(8)** Към момента на разваляне на договора **ИЗПЪЛНИТЕЛЯТ** се задължава да преустанови по-нататъшната работа, с изключение на тази, която е свързана с обезопасяването на строителната площадка, и да предаде по надлежния ред всички строително-монтажни работи, изпълнени от него към датата на разваляне, както и съпътстващата строителна документация.

1. **ЗАКЛЮЧИТЕЛНИ РАЗПОРЕДБИ.**

**Чл. 32.** Страните по този договор ще решават споровете, възникнали при и по повод изпълнението на договора или свързани с договора или с неговото тълкуване, по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България.

**Чл. 33**. Всяка от страните се задължава да не разпространява информация, станала й известна при или по повод изпълнението на настоящия договор, узнаването, на която от трети лица би увредила интересите на насрещната страна.

**Чл. 34.** **(1)** **ВЪЗЛОЖИТЕЛЯТ** и **ИЗПЪЛНИТЕЛЯТ** определят лица за организирането на всички срещи и консултации между страните, както и за предаването и приемането на изпълнението по настоящия договор.

**(2)** Лицата, определени от страна на **ВЪЗЛОЖИТЕЛЯ**, са:

**Име:** ....................... **Име:** ...........................

Телефон: .......................... Телефон: ........................

Е-mail: ......................... E-mail: ...............................

**(3)** Лицата, определени от страна на **ИЗПЪЛНИТЕЛЯ**, са:

**Име:** ....................... **Име:** ...........................

Телефон: .......................... Телефон: ........................

Е-mail: ......................... E-mail: ...............................

**Чл. 35**. **(1)** Всички съобщения във връзка с изпълнението на този договор са валидни, ако са направени в писмена форма от упълномощените/определените представители на страните и изпратени на съответните адреси /пощенски, електронна поща или факс/ посочени в договора.

**(2)** Ако някоя от страните промени адреса си, следва в тридневен срок да уведоми другата за настъпилите промени.

**Чл. 36** За неуредените по този договор въпроси се прилагат разпоредбите на законодателството на Република България.

Настоящият договор се подписа в три еднообразни екземпляра - един за **ИЗПЪЛНИТЕЛЯ** и два за **ВЪЗЛОЖИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

 **/.........................../ /.........................../**

**Директор Дирекция”БФАОИ/**

**Гл. счетоводител:........................**

**Гл.юрисконсулт:...........................**